section_heading: Aktivnosti nakon igračke karijere
paragraph_text: Po završetku ekonomskog studija u Zagrebu, prestao je igrati, no ostao je aktivan u nogometu. <br /> 1932. je kratko zamijenio Luku Kaliternu na mjestu trenera Hajduka, a kasnije je bio i trener HNK Orijent i HNK Primorac. <br /> Jedan je od osnivača Zbora riječkog trenerskog podsaveza 1952. godine te njegov predsjednik od 1956. do 1957. godine i od 1960. do 1971., a 1973. godine proglašen je doživotnim počasnim predsjednikom Zbora trenera Nogometnog saveza općine Rijeka. Bio je član mnogih sportskih foruma, jedno vrijeme i aktivan nogometni sudac. <br /> Cijeli svoj radni vijek je uz nogometni angažman radio kao profesor (pretežno u srednjoj Ekonomskoj školi u Rijeci), a paralelno je bio 29 godina urednik sportskog programa Radija Rijeke.<br /> Objavio je veliki broj stručno - sportskih publikacija i članaka. Više godina predano je vodio Društvo prijatelja Hajduka u Rijeci. 1975. godine dobio je Trofej saveza za fizičku kulturu Hrvatske.